**ข้อเท็จจริง**

- **นาย A** ได้กู้เงินร่วมกับภริยา (คู่สมรส) เพื่อซื้อที่ดินและสิ่งปลูกสร้าง (**บ้านเลขที่ 11 ตั้งอยู่ในโฉนดเลขที่ 2**) ซึ่งตั้งอยู่ในท้องที่**อำเภอ ก.** และนำที่ดินดังกล่าวจำนองเป็นประกันหนี้เงินกู้ โดยโฉนดที่ดินนั้น ปรากฏชื่อภริยาฝ่ายเดียว และนาย A ได้ใช้สิทธินำหลักฐานการผ่อนชำระเงินกู้เพื่อชำระราคาบ้านมาเบิกค่าเช่าบ้านหลังดังกล่าว ซึ่งต่อมาได้หยุดใช้สิทธิเบิกค่าเช่าบ้านหลังดังกล่าว โดยให้ภริยาเป็นผู้ใช้สิทธิเบิกแทน ( สัญญากู้สิ้นสุดปี พ.ศ. 2570 )

- ต่อมานาย A ย้ายไปรับราชการในท้องที่**อำเภอ ข.** และ**จดทะเบียนหย่ากับภริยา** และทำบันทึกข้อตกลงแบ่งทรัพย์สิน โดยยินยอมยกที่ดินโฉนดที่ดินเลขที่ 2 พร้อมสิ่งปลูกสร้างเลขที่ 11 ซึ่งตั้งอยู่ในท้องที่**อำเภอ ก.** ให้ภริยา

- ต่อมาภายหลังจดทะเบียนหย่ากับภริยาแล้ว นาย A ได้ย้ายกลับมารับราชการในท้องที่**อำเภอ ก.** อีก และได้นำหลักฐานการ**เช่าบ้านเลขที่ 15 อำเภอ ก.** มาขออนุมัติเบิกจ่ายค่าเช่าบ้าน

**ถามว่า**

กรณีดังกล่าวถือว่า ขณะที่นาย Aย้ายกลับมารับราชการในท้องที่**อำเภอ ก.**  
นาย A มีสิทธิเบิก**ค่าเช่าบ้านเลขที่ 15** หรือไม่ จะถือว่า นาย A ไม่มีเคหสถานอันเป็นกรรมสิทธิ์ของตน  
ในท้องที่อำเภอ ก. หรือไม่ เนื่องจากกรรมสิทธิ์ในบ้านที่เคยใช้สิทธิเบิกค่าเช่าบ้านได้โอนไปยังบุคคลอื่นก่อนที่  
นาย A จะกลับมารับราชการในท้องที่อำเภอ ก.